CELEX: 22017D1318
Language: bg
Date: 2016-02-05 00:00:00
Title: Решение на Съвместния комитет на ЕИП № 35/2016 от 5 февруари 2016 година за изменение на приложение XXI (Статистика) към Споразумението за ЕИП [2017/1318]

20.7.2017   
               
               
                  BG
               
               
                  Официален вестник на Европейския съюз
               
               
                  L 189/55
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 35/2016
      от 5 февруари 2016 година
      за изменение на приложение XXI (Статистика) към Споразумението за ЕИП [2017/1318]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Регламент (ЕС) № 1175/2014 на Комисията от 30 октомври 2014 г. за прилагане на Регламент (ЕО) № 452/2008 на Европейския парламент и на Съвета относно изготвянето и развитието на статистика в областта на образованието и обучението през целия живот по отношение на статистиката относно участието на възрастните в обучението през целия живот и за отмяна на Регламент (ЕС) № 823/2010 на Комисията (1) следва да бъде включен в Споразумението за ЕИП.
               
            
                  (2)
               
               
                  Регламент (ЕС) № 1175/2014 отменя Регламент (ЕС) № 823/2010 на Комисията (2), който е включен в Споразумението за ЕИП и който съответно следва да бъде отменен от Споразумението за ЕИП.
               
            
                  (3)
               
               
                  Поради това приложение XXI към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Текстът на точка 18ца (Регламент (ЕС) № 823/2010 на Комисията) от приложение XXI към Споразумението за ЕИП се заменя със следното:
      
         „32014 R 1175: Регламент (ЕС) № 1175/2014 на Комисията от 30 октомври 2014 г. за прилагане на Регламент (ЕО) № 452/2008 на Европейския парламент и на Съвета относно изготвянето и развитието на статистика в областта на образованието и обучението през целия живот по отношение на статистиката относно участието на възрастните в обучението през целия живот и за отмяна на Регламент (ЕС) № 823/2010 на Комисията (ОВ L 316, 4.11.2014 г., стр. 4).“
      
      Член 2
      Текстовете на Регламент (ЕС) № 1175/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 6 февруари 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
         Съставено в Брюксел на 5 февруари 2016 година.
         
            
               За Съвместния комитет на ЕИП
            
            
               Председател
            
            Claude MAERTEN
         
      
      
         (1)  ОВ L 316, 4.11.2014 г., стр. 4.
      
         (2)  ОВ L 246, 18.9.2010 г., стр. 33.
      
         (*1)  Без отбелязани конституционни изисквания.